Document ID: 31995R0233

KOMISSION ASETUS (EY) N:o 233/95,
annettu 3 päivänä helmikuuta 1995,
Kanariansaarten, Azorien ja Madeiran naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 1912/92 ja (ETY) N:o 1913/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (ETY) N:o 1974/93 (2), ja erityisesti sen 4 artiklan 4 kohdan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (3), sellaisena kuin se on viimeksi muutettuna komission asetuksella (ETY) N:o 1974/93, ja erityisesti sen 10 artiklan,
sekä katsoo, että
Kanariansaarten naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä 10 päivänä heinäkuuta 1992 annetun komission asetuksen (ETY) N:o 1912/92 (4), sellaisena kuin se on viimeksi muutettuna asetuksella (EY) N:o 3022/94 (5), liitteessä II vahvistetaan arvioituun hankintataseeseen sisältyvien ja yhteisön markkinoilta peräisin olevien tuotteiden tuki,
Azorien ja Madeiran naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä 10 päivänä heinäkuuta 1992 annetun komission asetuksen (ETY) N:o 1913/92 (6), sellaisena kuin se on viimeksi muutettuna asetuksella (EY) N:o 2490/94 (7), liitteessä II vahvistetaan arvioituun hankintataseeseen sisältyvien ja yhteisön markkinoilta peräisin olevien tuotteiden tuki,
yhteisön tuen vahvistamisperusteiden soveltamisesta nykyiseen markkinatilanteeseen kyseisellä alalla ja erityisesti näiden tuotteiden noteerauksiin ja hintoihin Euroopan yhteisön eurooppalaisessa osassa seuraa, että toisaalta Kanariansaarten ja toisaalta Azorien ja Madeiran sianliha-alan tuotteiden hankintatuki olisi vahvistettava liitteen mukaisesti, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Korvataan asetuksen (ETY) N:o 1912/92 liitteet II ja II a tämän asetuksen liitteellä I.
2. Korvataan asetuksen (ETY) N:o 1913/92 liite II tämän asetuksen liitteellä II.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä helmikuuta 1995.

Labels: 3
17
18